钦定古今图书集成/方舆汇编/职方典/第1466卷 > 《碧峣精舍记》杨慎
## 钦定古今图书集成/方舆汇编/职方典/第1466卷 > 《碧峣精舍记》杨慎

滇海西斥，舍舟登陆，俗曰“高桥。”稽之古志，桥实曰峣，
以山形似秦峣，关受此称尔。高峣与碧鸡相望，如箭
括毛。东镇氏有别庐在其下，精舍之颜。《古定》曰：“碧
峣。”献。客有疑而问于杨子曰：“兹峣也，彝知之，彝号
之。如俗所不知，何易诸已诸？”杨子曰：“无易，仍尔也。君
子期人以雅不以俗，待人以博不以陋。昔者孔子之
作《春秋》也，经书善稻，吴名，则伊缓也；经书太原，狄名，
则大卤也；经书蚡泉，狄名，则矢胎也。《穀梁子》曰：‘号从
中国，名从主人’。范甯曰：‘物类地形，当从中国，至于人
名，则’”从本俗。杨子读而诠之曰：“大哉孔子，辨物正名；
奥哉《穀梁》，启蕴发隐。号从中国，故去大卤、伊缓、矢胎，
而从太原、善稻、蚡泉也。名从主人，故介葛卢、戎曼子
皆不易矣。”慎往年执简史局，绸书藏室，见洪武中有
请以春秋两汉地名驿诏，既从其请，史复书共事皇
祖之谟，《春秋》大复古之意也。慎自执戟于滇，每慨物
类与地形名失之陋俗，若㟽而为“禄脿，吕阁”而为
“吕合”，“金浪巅”之为“丁当”，丁澜沧江之为“浪怆江”也，不
止峣之为桥耳。方言既讹，郡志踵谬，岂君子雅俗而
博陋之心，为盛世一统而同文之义乎？东镇于《春秋》
专门其学，而又以世族阀阅子名闻当世。兹名也，固
雅俗博陋之滥觞，辨物正名之拳石与？因注而志之。
若夫临睨眺听之美，荟蔚清泠之兴，卷中能赋者则
备矣